Take the Money and Run
Take the Money and Run () je američka filmska komedija snimljena 1969. godine u režiji Vudija Alena. Predstavlja drugo rediteljsko ostvarenje u njegovoj filmografiji, i prvo koje se temelji na sopstvenom materijalu (prvi film What's Up, Tiger Lilly? je bila ništa drugo do humoristička nasinhronizacija već postojećeg japanskog filma). Alen u filmu glumi lik protagonista, nespretnog kriminalca koga njegovi pokušaji pljačkanja banaka stalno vraćaju u zatvor. Radnja je prikazana u tehnici pseudodokumentarnog filma, odnosno uz pomoć intervjua sa protagonistovim prijateljima i porodicom, te uz deo igranih segmenata.

Alen, koji je scenario napisao zajedno sa Mikijem Rozom, ispočetka nije hteo režirati film, ali su ga iskustva sa haotične produkcije Kazino Rojal potakla da stane iza kamere. Film se snimao na lokacijama u San Francisku, te je kroz korištenje scena iz restorana sa crvenim interijerom odao omaž Hičkokovom filmu Vrtoglavica. Kao lokacija je također poslužio i obližnji zloglasni zatvor San Kventin, gde je oko 100-njak robijaša bilo angažirano kao statisti.

Alen je film kasnije opisivao kao deo prve ili "zabavne" faze u svojoj filmografiji, a sa time su se složili i kasniji kritičari, ističući korištenje slepstika i drugih tehnika filmskog humora koje je Alen posle napustio. Publika za njega nije imala previše razumevanja, te nije ostvario dobre komercijalne rezultate. Uprkos toga, Alen ga je smatrao vrednim iskustvom, a pseudodokumentarne tehnike je posle koristio u svom daleko poznatijem i uspešnijem filmu Zelig.

Uloge

Izvori

Spoljašnje veze 
  
  
  
 Uzmi pare i beži na Rotten Tomatoes 
 Recenzija Rodžera Iberta 

Američki filmovi
Pseudodokumentarni filmovi
Filmske komedije
Authority control 2